На основу Закона о буџетском систему („Сл. гласник РС“, бр. 54/2009,....149/2020 и 118/2021), члана 63. став 1. тачка 4 Закона о високом образовању („Сл. гласникРС“, бр. 88/2017,....67/2019 и 6/2020 – др. Закони, 11/2021 - аутентично тумачење, 67/2021 и 67/2021 – др. Закон), члана 83. Статута, Финансијског плана за 2023. годину, Наставно-научно веће Филозофског факултета у Нишу, на седници одржаној године, донело је

**Предлог**

**О Д Л У К Е**

1. Усвајају се измене и допуне Финансијског плана Филозофског факултета у Нишу за 2023. годину.
2. Измене и допуне Финансијског плана 2023. године из тачке 1. саставни су део Одлуке.

* У делу Приходи и Примања додаје се позиција на конту 791111 у износу од 3.000.000 рсд
* У делу Расходи и Издаци додаје се позиција на конту 425100 (радови на адаптацији и санацији просторија у приземљу Факултета – просторија 4 и 5) у износу од 3.000.000 рсд

1. За извршење измена и допуна Финансијског плана овлашћује се декан Факултета у складу са чланом 71. Закона о буџетском систему и чланом 70. Статута Филозофског факултета у Нишу, у сарадњи са руководиоцима пројеката.
2. Одлуку о усвајању измена и допуна Финансијског плана за 2023. годину доставити Финансијској служби, стручном сараднику за јавне набавке и архиви Факултета.

**Образложење**

У складу са захтевом који је Филозофски факултет у Нишу поднео Министарству просвете, а на име обезбеђивања додатних средстава за адаптацију и санацију просторија у приземљу Факултета након исељења хемијских лаборатораја које користи Природно-математички факултет (број просторија 4 и 5), неопходно је изменити и допунити Финансијски план за 2023. годину у складу са наменским средствима која би била дозначена од стране ресорног Министарства.

Усклађивање Финансијског плана ће се вршити и на основу других промена у финансијском пословању које би то условиле.

Број: \_\_\_\_\_\_\_\_\_\_\_\_

Датум: \_\_\_\_\_\_\_\_\_\_\_\_\_

ПРЕДСЕДНИК НАСТАВНО-НАУЧНОГ ВЕЋА

Проф. др Наталија Јовановић