Република Србија

УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Број: 304/1-01

16. 11. 2023. године

**СВИМ ЧЛАНОВИМА НАСТАВНО-НАУЧНОГ ВЕЋА ФАКУЛТЕТА**

На основу члана 65. став 4. Закона о високом образовању заказујем **II (електронску) седницу** НАСТАВНО-НАУЧНОГ ВЕЋА Филозофског факултета у Нишу,у академској 2023/2024. години, **за понедељак, 20. новембар 2023. године,** са почетком у **800** сати.

Потребан материјал за седницу налази се на интернет презентацији Факултета, гласање ће бити организовано **путем линка** који ће вам бити послат на имејл адресу.

За **II** седницу Наставно-научног већа Факултета предлажем следећи

**Д Н Е В Н И Р Е Д**

1. Доношење предлога одлуке о усвајању измена и допуна бр. 4 Плана јавних набавки за 2023. годину
2. Доношење предлога одлуке о усвајању измена и допуна бр. 4 Финансијског плана за 2023. годину

Потребан материјал за седницу налази се на интернет презентацији Факултета.

Гласање је ОБАВЕЗНО за све чланове ННВ Филозофског факултета у Нишу.

У случају спречености да учествујете у гласању у обавези сте да то благовремено најавите и оправдате Служби за oпште и правне послове. Уколико то не учините, одбијаће се дневница за тај дан.

**ПРЕДСЕДНИК ВЕЋА**

Проф. др Наталија Јовановић

**О б р а з л о ж е њ е**

Дневног реда за II (електронску) седницу Наставно-научног већа Факултета, заказану **за понедељак, 20. новембар 2023. године,** са почетком у **800** сати.

**Т а ч к а 1.**

Потребно је да Наставно-научно веће Факултета донесе предлог одлуке о усвајању измена и допуна бр. 4. Плана јавних набавки Филозофског факултета за 2023. годину.

У складу са захтевом који је Филозофски факултет у Нишу поднео Министарству просвете, а на име обезбеђивања додатних средстава за адаптацију и санацију просторија у приземљу Факултета након исељења хемијских лаборатораја које користи Природно-математички факултет (број просторија 4 и 5), неопходно је изменити и допунити План јавних набавки за 2023. годину у складу са наменским средствима која би била дозначена од стране ресорног Министарства.

Додаје се нова ставка у Плану набавки на које се закон не примењује, секција Радови – „Адаптација и санација просторија у приземљу Факултета (број просторија 4 и 5)“, који се финансира из средстава буџета Републике Србије, под редним бројем Р12-2023, на износ од 2.500.000,00 динара без ПДВ-а.

Предлог одлуке би се потом доставио Савету Факултета на разматрање и усвајање.

**Т а ч к а 2.**

Потребно је да Наставно-научно веће Факултета донесе предлог одлуке о усвајању измена и допуна бр. 4 Финансијског плана Филозофског факултета за 2023. годину.

У складу са захтевом који је Филозофски факултет у Нишу поднео Министарству просвете, а на име обезбеђивања додатних средстава за адаптацију и санацију просторија у приземљу Факултета након исељења хемијских лаборатораја које користи Природно-математички факултет (број просторија 4 и 5), неопходно је изменити и допунити Финансијски план за 2023. годину у складу са наменским средствима која би била дозначена од стране ресорног Министарства.

Предлог одлуке би се потом доставио Савету Факултета на разматрање и усвајање.